15α. ΒΑΣΙΛΙΚΟΝ ΔΙΑΤΑΓΜΑ της 16 Μαρτ./7 Ιουν.1954 Περί ορίου ηλικίας του διοριζομένου εις την θέσιν του Διευθυντού της Διευθύνσεως Αρχαιοτήτων και Ιστορικών Μνημείων. Έχοντες υπ’ όψιν τας διατάξεις του άρθρ.16 παρ.1 του Νόμ.1811/1951, την υπ’ αριθ.18/1954 σύμφωνον γνωμοδότησιν του Α.Σ.Δ.Υ. και την υπ’ αριθ.66/1954 γνωμοδότησιν του Συμβουλίου της Επικρατείας, προτάσσει του Ημετέρου επί του Συντονισμού Υπουργού, απεφασίσαμεν και διατάσσομεν: Άρθρον μόνον.-Κατ’ εξαίρεσιν του εν άρθρ.16 παρ.1 του Νόμ.1811/51 οριζομένου ανωτάτου ορίου ηλικίας των 35 ετών δια τον διορισμόν υπαλλήλων, δύνανται να διορίζωνται εις την θέσιν του Διευθυντού της Διευθύνσεως Αρχαιοτήτων και Ιστορικών Μνημείων της Κεντρικής Υπηρεσίας του Υπουργείου Εθνικής Παιδείας και Θρησκευμάτων και πρόσωπα μη υπερβάντα το 55 έτος της ηλικίας των. Εις τους Ημετέρους επί του Συντονισμού και της Εθνικής Παιδείας Υπουργούς, ανατίθεμεν την δημοσίευσιν και εκτέλεσιν του παρόντος. 